Diari Oficial de la Generalitat Valenciana


Sumari del DOGV 7143, del 31-10-2013 (2013/10936)

ORDE 7/2013, de 25 d'octubre, de la Conselleria de Governació i Justícia, per la qual es convoquen ajudes per a l'exercici 2013 destinades a l'equipament d'agrupacions locals de voluntaris de protecció civil dels ajuntaments de la Comunitat Valenciana, consistents en el lliurament d'emissores de ràdio digital de la Xarxa COMDES, i s'aproven les bases reguladores de la convocatòria.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7143

Data del DOGV
:   31-10-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/10833


Data del document
:   25-10-2013

Organisme emissor
:   Conselleria de Governació i Justícia

Tipus de document
:   Ordre

Anàlisi jurídica

 Descriptors 

:   * Conselleria de Governació i Justícia
    * ajuda pública

ORDE 7/2013, de 25 d'octubre, de la Conselleria de Governació i Justícia, per la qual es convoquen ajudes per a l'exercici 2013 destinades a l'equipament d'agrupacions locals de voluntaris de protecció civil dels ajuntaments de la Comunitat Valenciana, consistents en el lliurament d'emissores de ràdio digital de la Xarxa COMDES, i s'aproven les bases reguladores de la convocatòria. [2013/10840]  
En compliment del que recull l'article 47.1 de la Llei 13/2010, de 23 de novembre, de la Generalitat, de Protecció Civil i Gestió d'Emergències, que establix que la Generalitat fomentarà la vinculació voluntària i desinteressada dels ciutadans a les labors de protecció civil per mitjà de la concessió d'ajudes per a les administracions locals que disposen d'agrupació local de voluntaris de protecció civil.  
  
Esta orde té com a objecte regular les bases del règim d'ajudes i la seua convocatòria per a l'exercici 2013.  
L'actuació coordinada dels col·lectius implicats en les emergències posa de manifest la necessitat de disposar d'una eina eficaç per a les seues comunicacions, com són les emissores de ràdio.  
La recent instauració de la Xarxa COMDES a la nostra Comunitat facilita en gran manera que les comunicacions complisquen l'important paper que desenrotllen enfront de les emergències.   
En este sentit, la Generalitat Valenciana ha considerat convenient facilitar a les agrupacions locals de voluntaris de protecció civil emissores que puguen operar en esta nova xarxa digital de comunicacions.  
L'ajuda que es concedirà mitjançant la convocatòria no necessita que siga notificada a la Comissió Europea, per no reunir els requisits que recull l'article 87 del Tractat Constitutiu de la Comunitat Europea, ja que esta ajuda s'atorga a ajuntaments que disposen d'agrupació local de voluntaris de protecció civil i consistix en el lliurament d'emissores de la Xarxa COMDES per a les agrupacions esmentades, i l'acció subvencionada no suposa cap avantatge econòmic, ni cap desenrotllament d'activitat econòmica en el mercat relacionada amb l'oferta de béns o servicis. Per tant, amb la percepció de l'esmentada ajuda no hi ha possibilitat de falsejaments de la competència que afecten els intercanvis comercials entre estats membres, als efectes assenyalats en el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar subvencions públiques.  
Per això, d'acord amb el que disposa la Llei 38/2003, de 17 de novembre, General de Subvencions, el Reial Decret 887/2006, de 21 de juliol, pel qual s'aprova el reglament de desplegament de la llei esmentada, i de conformitat amb el que establix l'article 47.11 del Text Refós de la Llei d'Hisenda Pública de la Generalitat, aprovat pel Decret legislatiu de 26 de juny de 1991 i el que disposa el Decret 5/2011, de 21 de juny, del president de la Generalitat, la Llei 5/1983, de 30 de desembre, del Consell, el Decret 194/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Governació i Justícia,  
  
ORDENE  
  
Primer  
Convocar, per a l'exercici 2013, la concessió d'ajudes, en règim de concurrència competitiva, consistents en el lliurament d'emissores de la Xarxa COMDES, destinades a l'equipament d'agrupacions locals de voluntaris de protecció civil d'ajuntaments de la Comunitat Valenciana.   
  
Segon  
Aprovar les bases per les quals es regirà la convocatòria d'ajudes, les quals s'inclouen com a annex I.  
  
Tercer  
La Conselleria de Governació i Justícia finançarà l'ajuda amb càrrec a la línia pressupostària pertanyent al capítol VII, línia T 2055000, «Equipament voluntaris de protecció civil», del programa pressupostari 49.26.88.611.48, Emergències, Protecció Civil, Prevenció i Extinció d'Incendis, amb un import global màxim destinat a estes de 67.200,00 euros, tal com disposa la Llei 11/2012, de 27 de desembre, de Pressupostos la Generalitat per a l'Exercici 2013.  
  
  
Quart  
Es delega en la directora general de Prevenció, Extinció d'Incendis i Emergències per a dictar les instruccions i adoptar les mesures que considere oportunes per al desplegament i aplicació del que disposa esta orde.  
  
Contra el que disposa esta orde, que posa fi a la via administrativa, es pot interposar un recurs potestatiu de reposició davant de l'òrgan que l'ha dictada, en el termini d'un mes des que es publique en el Diari Oficial de la Comunitat Valenciana (DOCV) o impugnar directament davant de l'orde jurisdiccional contenciós administratiu, en el termini de dos mesos d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, no podent-se simultaniejar ambdós recursos.  
  
  
València, 25 d'octubre de 2013  
  
El conseller de Governació i Justícia,  
SERAFÍN CASTELLANO GÓMEZ  
  
  
ANNEX I  
  
Bases que regulen la convocatòria d'ajudes per a l'exercici 2013 destinades a l'equipament d'agrupacions locals de voluntaris de protecció civil dels ajuntaments de la Comunitat Valenciana, consistents en el lliurament d'emissores de ràdio digital de la Xarxa COMDES  
  
  
CAPÍTOL I  
Disposicions generals  
  
Primera. Objecte  
Estes bases tenen com a objecte regular la concessió d'ajudes en espècie consistents en el lliurament d'emissores de la Xarxa COMDES destinades a l'equipament d'agrupacions locals de voluntaris de protecció civil d'ajuntaments de la Comunitat Valenciana.  
  
Segona. Beneficiaris de les ajudes i requisits  
1. Podran sol·licitar les ajudes els ajuntaments de municipis de la Comunitat Valenciana que disposen d'agrupació local de voluntaris de protecció civil i que subscriguen el conveni d'adhesió a l'acord marc, amb la Conselleria d'Hisenda i Administració Pública, per a la utilització de la xarxa corporativa de comunicacions mòbils digitals d'emergència i seguretat de la Comunitat Valenciana (Xarxa COMDES).  
  
2. Els beneficiaris de les ajudes hauran de reunir els requisits que establix l'article 13 de la Llei 38/2003, de 17 de novembre, General de Subvencions.  
3. Per a poder ser beneficiari de l'ajuda serà un requisit indispensable estar inscrit en el Registre dels Servicis de Voluntariat de Protecció Civil de la Comunitat Valenciana; tot això d'acord amb el que establix la disposició addicional de l'Orde de 26 de maig de 2008, de la Conselleria de Governació.  
  
Tercera. Naturalesa de l'ajuda  
1. Les ajudes, que tenen la consideració d'ajudes en espècie, aniran adreçades el lliurament d'una emissora de ràdio digital de la Xarxa COMDES als ajuntaments que disposen d'agrupació local de voluntaris de protecció civil.  
2. Les actuacions que es fomenten per mitjà d'esta convocatòria d'ajudes tindran la consideració de despeses d'inversió.  
  
Quarta. Adquisició de les emissores  
1. El nombre total d'emissores de ràdio que seran lliurades, en concepte d'ajudes en espècie, per la Conselleria de Governació i Justícia, serà adquirit per mitjà d'un expedient de contractació pública, amb la finalitat exclusiva de lliurar-lo a un tercer, de conformitat amb el que disposa la disposició addicional quinta de la Llei 38/2003, de 17 de novembre, General de Subvencions, i article 3 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.  
2. El contracte haurà d'ajustar-se a les condicions fixades en l'acord marc de subministrament i servicis associats de terminals TETRA, de conformitat amb el que establixen els articles 196 a 198 del Text Refós de la Llei de Contractes del Sector Públic, aprovat pel Reial Decret Legislatiu 3/2011, de 14 de novembre.  
3. La Conselleria de Governació i Justícia es farà càrrec del pagament directe a l'empresa adjudicatària de l'import a què ascendisca l'adquisició de les emissores, la concessió de les quals es regula en estes bases fins a l'import màxim establit en el punt tercer de l'orde de convocatòria.  
  
  
CAPÍTOL II  
Procediment de concessió. Instrucció i resolució  
  
Quinta. Formalització de sol·licituds i termini de presentació  
1. Les sol·licituds s'han d'adreçar a la Direcció General de Prevenció, Extinció d'Incendis i Emergències de la Conselleria de Governació i Justícia, segons el model normalitzat que figura en l'annex II, i es presentaran al registre d'entrada de la Conselleria de Governació i Justícia o als registres de les delegacions del Consell a Alacant i Castelló, així com en les formes que establix l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en avant LRJPAC).  
  
2. La sol·licitud esmentada es presentarà firmada per l'alcalde president amb el segell de la corporació. Junt amb la sol·licitud es presentarà la documentació següent:  
a) Memòria d'activitats de l'últim any, si no ha sigut remesa anteriorment.  
b) Declaració responsable de no estar incursos en les prohibicions que s'establixen en l'article 13.2 i, si pertoca, 13.3 de la Llei 38/2003, de 17 de novembre, General de Subvencions.  
3. El termini de presentació de sol·licituds serà de 15 dies naturals comptats a partir de l'endemà de la publicació d'esta orde en el Diari Oficial de la Comunitat Valenciana. L'incompliment d'este termini determinarà la inadmissió de la sol·licitud.  
  
Sexta. Instrucció del procediment  
1. La instrucció del procediment serà realitzada per la Subdirecció General d'Emergències i Planificació de la Direcció General de Prevenció, Extinció d'Incendis i Emergències, en els termes que disposa l'article 24 de la Llei 38/2003, de 17 de novembre, General de Subvencions.  
  
2. D'acord amb el que disposa l'article 23.5 de la Llei 38/2003, de 17 de novembre, General de Subvencions, i l'article 71.2 de la LRJPAC, si la sol·licitud no reunix els requisits necessaris o falta algun dels documents exigits, es requerirà per escrit la persona interessada perquè, en el termini màxim i improrrogable de 10 dies, esmene la falta o adjunte els documents preceptius, advertint-la que, si no fa així, es considerarà que desistix de la seua petició, amb la resolució prèvia del conseller de Governació i Justícia.  
3. Per a l'avaluació de les sol·licituds es constituirà una comissió de valoració, integrada per:  
- La persona titular del servici competent en matèria de planificació de protecció civil o persona que es designe per a substituir-la, que exercirà de president.  
- Un representant de la subsecretaria de la conselleria competent en matèria de protecció civil.  
- Dos representants de la subdirecció general competent en matèria de protecció civil, un dels quals exercirà de secretari.  
4. La comissió s'ajustarà en el seu funcionament al que disposen els articles 22 i següents de la LRJPAC.  
  
Sèptima. Criteris d'avaluació de les sol·licituds  
1. Les ajudes es concediran per mitjà de concurrència competitiva.  
2. Els criteris de valoració que es tindran en compte per a atorgar les ajudes seran els següents:  
- En primer lloc, els ajuntaments que en convocatòries anteriors van sol·licitar l'ajuda i no en van ser beneficiaris.  
- En segon lloc, la resta d'ajuntaments.  
3. En ambdós casos es prioritzaran les sol·licituds per orde d'entrada i, en cas d'empat entre dos o més ajuntaments, es prioritzaran els que tinguen menys habitants.  
  
Octava. Resolució  
1. El termini que es disposa per a la tramitació i resolució de procediment, i la seua notificació a les persones interessades serà de 25 dies naturals comptats des de la finalització del termini de presentació de sol·licituds.  
2. La comissió de valoració elevarà la seua proposta al conseller de Governació i Justícia, que resoldrà el procediment de concessió d'ajudes, i que s'entendrà desestimada, si no es dicta una resolució en el termini esmentat, tal com establix l'article 43 de la LRJPAC i l'article 55 de Llei 9/2001, de 27 de desembre, de la Generalitat, de mesures fiscals, de gestió administrativa i financera, i d'organització de la Generalitat, sense perjuí de l'obligació que té l'Administració de resoldre expressament totes les sol·licituds que se li formulen.  
  
Novena. Recursos  
Contra la resolució del conseller de Governació i Justícia es podrà interposar un recurs de reposició davant d'este, en el termini d'un mes comptat des de l'endemà de la notificació, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació. Tot això de conformitat amb el que establixen els articles 116 i 117 de la LRJPAC, i els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, no podent-se simultaniejar ambdós recursos i sense perjuí que s'utilitze qualsevol altra via que es considere oportuna.  
  
Deu. Obligacions del beneficiari  
1. Són obligacions de les entitats beneficiàries de l'ajuda les següents:  
a) Realitzar l'activitat de voluntariat de protecció civil al llarg de l'any en què es convoquen les ajudes.  
b) Acreditar davant de l'entitat concedent la realització de l'activitat, així com el compliment dels requisits i condicions que determinen la concessió o gaudi de l'ajuda.  
c) El sotmetiment a les actuacions de control financer que corresponen a la Intervenció General en relació amb les subvencions i ajudes concedides.  
d) Comunicar a l'entitat concedent l'obtenció de subvencions o ajudes per a la mateixa finalitat, procedents de qualssevol administracions o ens públics, tan prompte com es conega i, en tot cas, amb anterioritat a la justificació de l'aplicació que es fa dels fons percebuts, d'acord amb el que disposa la Llei 38/2003, de 17 de novembre, General de Subvencions.  
e) Estar al corrent en el compliment de les seues obligacions tributàries i davant de la Seguretat Social amb anterioritat a dictar-se la proposta de resolució de la concessió.  
f) No alterar la finalitat de les ajudes i complir les obligacions que establix la legislació vigent per als perceptors de fons públics.  
g) Facilitar la inspecció i el control de la Conselleria de Governació i Justícia, a fi de conéixer qualsevol aspecte de l'activitat objecte de l'ajuda.  
h) Conservar els documents justificatius de l'ajuda rebuda, inclosos els documents electrònics, mentre puguen ser objecte de les actuacions de comprovació i control.  
i) Deixar constància expressa de la condició de programa subvencionat per la Generalitat en qualsevol relació amb tercers.  
j) Reintegrar els fons percebuts en els casos que disposa l'article 37 de la Llei 38/2003, de 17 de novembre, General de Subvencions.   
  
k) No estar incursos en les prohibicions que establixen l'article 13.2 i, si pertoca, 13.3 de la Llei 38/2003, de 17 de novembre, General de Subvencions.  
2. L'incompliment de les anteriors obligacions donarà lloc a l'exigència de responsabilitats que corresponguen d'acord amb la legislació vigent i de forma especial amb el que disposa el Text Refós de la Llei d'Hisenda Pública de la Generalitat.  
  
Onze. Forma de fer efectiva l'ajuda  
L'ajuda en espècie es farà efectiva a cada ajuntament, per mitjà del lliurament de l'emissora objecte de la base tercera d'esta orde, i l'acceptació d'esta per mitjà de la firma de l'acta de recepció.  
  
  
Dotze. Desistiment sense efecte i reintegrament de l'ajuda concedida  
L'incompliment per l'entitat beneficiària de qualsevol dels requisits, condicions i la resta de circumstàncies que van donar lloc a la concessió de l'ajuda, la variació de la finalitat de l'ajuda, així com qualsevol altra causa de les que establix l'article 37 de la Llei 38/2003, de 17 de novembre, General de Subvencions, comportarà la incoació per l'òrgan competent per a la concessió de les ajudes del procediment corresponent, que podrà finalitzar, si pertoca, amb la devolució de l'emissora lliurada o de l'import equivalent al preu d'adquisició; en tot cas serà exigible l'interés de demora corresponent.  
En la tramitació del procediment es garantirà, en tot cas, el dret d'audiència de la persona interessada. Es podrà prescindir del tràmit d'audiència quan no figuren en el procediment ni siguen tinguts en compte en la resolució altres fets ni altres al·legacions i proves que les adduïdes per la persona interessada.  
  
Tretze. Publicitat de les ajudes concedides  
Als efectes establits en l'article 18 de la Llei General de Subvencions, es publicarà en el Diari Oficial de la Comunitat Valenciana la relació de les ajudes concedides d'acord amb estes bases.  
La relació esmentada contindrà les prescripcions incloses en el número 1 de l'article 18 esmentat, relatives a la convocatòria, programa i crèdit pressupostari, quantitat concedida i finalitat de l'ajuda.  
La publicació de les ajudes concedides valdrà de notificació als beneficiaris i no produirà uns altres efectes que els que establix la Llei General de Subvencions.  
  
Catorze. Règim jurídic aplicable  
En tot allò no previst en esta resolució, els ajuntaments beneficiaris se sotmetran al que establix el Text Refós de la Llei d'Hisenda Pública de la Generalitat Valenciana, la Llei de Pressupostos de la Generalitat, la Llei 38/2003, de 17 de novembre, General de Subvencions, el Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, i la resta de normativa aplicable.  
  
Quinze. Acceptació de les bases  
La participació en esta convocatòria implica l'acceptació de les bases que la regulen.